**Ministru kabineta noteikumu projekta “Valsts policijas un Valsts policijas koledžas amatpersonu ar speciālajām dienesta pakāpēm formas tērpa un atšķirības zīmju apraksts” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Valsts policijas un Valsts policijas koledžas amatpersonu ar speciālajām dienesta pakāpēm formas tērpa un atšķirības zīmju apraksts” (turpmāk – Projekts) izstrādāts atbilstoši Ministru kabineta 2013. gada 4. jūnija sēdes protokollēmuma (prot. Nr.33, 35.§) 2. punktam, kurā atbalstīts Iekšlietu ministrijas priekšlikums par Iekšlietu ministrijas sistēmas iestāžu amatpersonu ar speciālajām dienesta pakāpēm formas tērpa priekšmetu modernizāciju.Vienlaikus ar Projektu paredzēts uzsākt Iekšlietu ministrijas sistēmas iestāžu un Ieslodzījuma vietu pārvaldes amatpersonu formas tērpa un atšķirības zīmju apraksta noteikšanu vairākos atsevišķos normatīvajos aktos atbilstoši minēto iestāžu atšķirīgajām funkcijām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2013. gada 4. jūnija sēdes protokollēmuma (prot. Nr.33, 35.§) 2. punkts.Iekšlietu ministrijas iniciatīva.

|  |  |
| --- | --- |
|  |  |

 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajam dienesta pakāpēm dienesta gaitas likuma (turpmāk – Dienesta gaitas likums) 2. panta otrajai daļai, Iekšlietu ministrijas sistēmā ietilpst Iekšlietu ministrijas padotībā esošās iestādes – Iekšējās drošības birojs, Valsts policija, Valsts robežsardze, Valsts ugunsdzēsības un glābšanas dienests –, kā arī šo iestāžu padotībā esošās koledžas.Dienesta gaitas likuma 44.panta pirmajā daļā noteikts, ka Iekšlietu ministrijas sistēmas iestāžu un Ieslodzījuma vietu pārvaldes amatpersonas, pildot dienesta pienākumus, valkā formas tērpu. Saskaņā ar Dienesta gaitas likuma 44.panta otro un trešo daļu, Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu nosaka Ministru kabinets, bet amatpersonu amatus, kuros dienesta pienākumus veic, pastāvīgi nenēsājot formas tērpu, amatpersonas formas tērpa un atšķirības zīmju izsniegšanas normas un nēsāšanas kārtību, kā arī speciālā apģērba, individuālo aizsardzības līdzekļu, ekipējuma un inventāra veidus un izsniegšanas normas nosaka iestādes vadītājs.Līdz ar to Ministru kabineta 2009.gada 10.februāra noteikumus Nr.137 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām” nepieciešams izdot jaunā redakcijā atbilstoši grozītajam deleģējumam.Iekšlietu ministrija ir izstrādājusi Ministru kabineta noteikumu projektu “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju apraksts” (turpmāk – IeM projekts), kas paredz noteikt Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu. Tā kā Iekšlietu ministrijas sistēmas iestāžu un Ieslodzījuma vietu pārvaldes funkcijas ir atšķirīgas, ir problemātiski nodrošināt viegli uztveramu un pārskatāmu normatīvo regulējumu, tā vietā tiek radīts apjomīgs, sarežģīts un grūti uztverams normatīvais akts. Ir problemātiski vienā normatīvajā aktā ieviest vienotu tiesisko regulējumu formas tērpa aprakstam Iekšlietu ministrijas sistēmas iestāžu amatpersonām, kuru dienesta pienākumi būtiski atšķiras. Piemēram, Valsts ugunsdzēsības un glābšanas dienesta amatpersonu formas tērpam ir jābūt ugunsdrošam, Valsts robežsardzes amatpersonu formas tērpam jānodrošina maskēšanās iespējas, bet Valsts policijai, ievērojot tās funkcijas un uzdevumus, pretēji – gan maskēšanās iespējas, gan redzamība. Turklāt Valsts policijas redzamība ir pamatojama ne tikai ar redzamību amatpersonu dienesta pienākumu izpildē (redzamība uz ceļa amatpersonu drošībai), bet arī ar redzamību sabiedrībā, kas tādā veidā nodrošina prevencijas funkcijas īstenošanu. Bet Ieslodzījuma vietu pārvalde ir Tieslietu ministrijas pārraudzībā esoša valsts pārvaldes iestāde, kuras uzdevumi un funkcijas nav vienveidīgi ar Iekšlietu ministrijas sistēmas iestāžu uzdevumiem un funkcijām.Būtiski, ka, lai veiktu nepieciešamos grozījumus attiecīgajā normatīvajā aktā, nākas saskarties ar nesamērīgi ilgu un sarežģītu saskaņošanas procesu, kas kavē katras attiecīgās nozares attīstību.Līdz ar to ir nepieciešama normatīvā regulējuma decentralizācija, kas noteiktu katras Iekšlietu ministrijas sistēmas iestādes un Ieslodzījuma vietu pārvaldes amatpersonu formas tērpa un atšķirības zīmju aprakstu, izstrādi un pieņemšanu.Vienlaikus norādām, ka Dienesta gaitas likumā veiktie grozījumi, paredz katrai Iekšlietu ministrijas sistēmas iestādei un Ieslodzījuma vietu pārvaldei, atbilstoši nepieciešamībai, pārskatīt un precizēt formas tērpa lietošanas normas, tās nosakot iestāžu iekšējos normatīvajos aktos. Proti, tā kā formas tērpa priekšmetu lietošanas ilgums, izvērtējot materiālu kvalitāti un lietošanas intensitāti, iestādēs būtiski atšķiras, ar šādu normatīvo risinājumu ir atvieglota materiāltehniskā apgādes plānošana un radīta iespēja nodrošināt formas tērpa komplektu diferencēšanu atkarībā no to konkrēto dienesta pienākumu specifikas un amatpersonu veicamajiem dienesta uzdevumiem. Ņemot vērā veiktos grozījumus Dienesta gaitas likumā, līdzīga pieeja būtu jāpārņem, veidojot tiesisko regulējumu par Iekšlietu ministrijas sistēmas iestāžu un Ieslodzījuma vietu pārvaldes amatpersonu formas tērpa un atšķirības zīmju aprakstu.Projekts izstrādāts ar mērķi radīt atsevišķu tiesisko regulējumu attiecībā uz Valsts policijas un Valsts policijas koledžas (turpmāk – Valsts policijas) amatpersonu ar speciālajām dienesta pakāpēm formas tērpa un atšķirības aprakstu (turpmāk – amatpersonu formas tērps). Proti, izstrādājot normatīvo regulējumu attiecībā uz amatpersonu formas tērpiem Valsts policijā kā pirmajā no Iekšlietu ministrijas sistēmas iestādēm, uz kuru tiks attiecinātas pārmaiņas.Projekts ir izstrādāts konceptuāli atšķirīgi, veidojot jaunu pieeju normatīvajos aktos izmantoto attēlu veidiem. Proti, IeM projekta pielikumos ir izmantoti shematiski amatpersonu formas tērpa priekšmetu zīmējumi, savukārt Projekta pielikumos izmantoti krāsaini attēli un fotoattēli, tā precīzāk atainojot Valsts policijas amatpersonu formas tērpa izskatu un radot iespēju sabiedrībai Valsts policijas amatpersonas vizuāli atbilstošāk identificēt. Līdz ar to Valsts policijas amatpersonu formas tērpa un atšķirības zīmju apraksta izmaiņas nevar tikt iestrādātas IeM projekta saturā, kas arī veido pamatu atsevišķa tiesiskā regulējuma nepieciešamībai.Valsts policijas esošais amatpersonu formas tērpa dizains un komplektējums tiek izmantots jau vairāk nekā 20 gadus, tas rada apdraudējumus atbilstošas funkcionalitātes nodrošināšanai, amatpersonu veselībai un disciplīnai, pozitīvai sabiedrības attieksmei. Ir veikta amatpersonu formas tērpa modernizācija un jauna dizaina Valsts policijas amatpersonu formas tērps izstrādāts, lai paaugstinātu tā ilgtspēju un uzlabotu funkciju izpildi. Uz amatpersonu formas tērpa sastāvdaļām izvietota Valsts policijas emblēma ar mazo valsts ģerboni, Latvijas valsts karoga emblēma un Valsts policijas kokarde – auseklis un vairogs Latvijas valsts karoga krāsās ar trīs zvaigznēm, radot jaunu Valsts policijas vizuālo identitāti.Lai nodrošinātu Publiskas personas finanšu līdzekļu un mantas izšķērdēšanas novēršanas likuma 3. panta 1. punktā noteikto, ka publiska persona rīkojas ar finanšu līdzekļiem un mantu lietderīgi, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, nepieciešams taupīt resursus un noteikt, ka izsniegtie materiālajā nodrošinājumā esošie formas tērpi tiek lietoti atbilstoši Valsts policijas iekšējā normatīvajā regulējumā noteiktajam ilgumam.Projekts paredz noteikt pārejas periodu amatpersonu formas tērpa nomaiņai līdz 2024. gada 1. jūlijam, tādējādi Valsts policijas amatpersonu formas tērpa aprakstu līdz brīdim, kamēr Valsts policija būs pilnībā pārgājusi uz jauno formas tērpu un atšķirības zīmēm, vienlaicīgi noteiks divi normatīvie akti.Ar jaunā dizaina formas tērpu pakāpeniski tiks nodrošinātas visas Valsts policijas amatpersonas, prioritāri to izsniedzot tām amatpersonām, kuras dienesta pienākumus veic ārpus dienesta telpām un ikdienā atrodas tiešā saskarē ar iedzīvotājiem vai to grupām, un Valsts policijas koledžas kadetiem.Vienlaikus norādām, ka pārejas perioda laikā Valsts policijas amatpersonu formas tērpa apraksts tiks papildināts ar svētku (parādes) formas tērpu jaunā dizainā atbilstoši vizuālās identitātes maiņai.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attieksies uz Valsts policijas amatpersonām ar speciālo dienesta pakāpi. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām un institūcijām projekta tiesiskais regulējums nemaina ne tiesības, ne pienākumus, ne arī veicamās darbības. |
| 3. | Administratīvo izmaksu monetārs novērtējums | Tiesiskais regulējums neradīs papildus administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 544 273 | 0 | 1 544 273 | 0 | 1 544 273 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 544 273 | 0 | 1 544 273 | 0 | 1 544 273 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 544 273 | 0 | 1 544 273 | 545 726 | 1 544 273 | 2 111 626 | 2 111 626 |
| 2.1. valsts pamatbudžets | 1 544 273 | 0 | 1 544 273 | 545 726 | 1 544 273 | 2 111 626 | 2 111 626 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -545 726 | 0 | -2 111 626 | -2 111 626 |
| 3.1. valsts pamatbudžets | 0 | 0 | 0 | -545 726 | 0 | -2 111 626 | -2 111 626 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | × | 0 | × | 0 | × | 0 | 0 |
| 5. Precizēta finansiālā ietekme | × | 0 | × | -545 726 | × | -2 111 626 | -2 111 626 |
| 5.1. valsts pamatbudžets | 0 | -545 726 | -2 111 626 | -2 111 626 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 6.2. detalizēts izdevumu aprēķins*Budžeta apakšprogramma 06.01.00 “Valsts policija”*Prognozētais papildu nepieciešamais finansējums Valsts policijas amatpersonu nodrošināšanai ar formas tērpiem un speciālo apģērbu (EKK2364 “Formas tērpi un speciālais apģērbs”)2020.gadā – 545 726 *euro*;2021.gadā – 2 111 626 *euro*;2022.gadā – 2 111 626 *euro*;2023.gadā – 2 111 626 *euro*;2024.gadā un turpmāk katru gadu – 1 505 449 *euro*.Detalizēts izdevumu aprēķins anotācijas pielikumā.Piezīme: Saskaņā ar Iekšlietu ministrijas 2019., 2020. un 2021. gada maksimāli pieļaujamo valsts budžeta izdevumu apjomu (atbilstoši Ministru kabineta 2019. gada 8. februāra sēdē nolemtajam (prot. Nr.6 1.§ 31. punkts)) Iekšlietu ministrijai budžeta apakšprogrammā 06.01.00 “Valsts policija” plānoti izdevumi (EKK 2364 “Formas tērpi un speciālais apģērbs”) 2020. gadam un 2021. gadam (katru gadu) 1 544 273 *euro* apmērā.”.Izdevuma aprēķinā iekļautais Valsts policijas amatpersonu skaits – 5800 amatpersonas noteikts ņemot vērā statistikas datus par dienestā esošām amatpersonām Valsts policijā uz 2018. gada 31. decembri, kas sastādīja 5797 amatpersonas, noapaļojot līdz veseliem simtiem uz augšu, tas ir – 5800 amatpersonas.Aprēķinos iekļauto formas tērpa sastāvdaļu cenas izriet no vidējām tirgus cenām attiecīgas funkcionalitātes un kvalitātes apģērbiem. Plānotās izmaksas formas tērpa elementiem noteiktas kā vidējās cenas, ņemot vērā Nacionālo bruņoto spēku formas tērpa cenas, kā arī izpētot dažādus militāro uniformu piegādātāju katalogus. Līdz iepirkuma īstenošanas brīdim nav iespējams detalizēti noteikt katra formas tērpa elementa izmaksas, tomēr, ņemot vēra līdzvērtīgu, augstas kvalitātes izstrādājumu izmaksas, pilna komplekta izmaksas vienai amatpersonai sastāda 1991 euro. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas Valsts policijā nav plānotas. |
| 8. Cita informācija | Projektam pievienots Ministru kabineta protokollēmuma projekts, kas paredz, ka jautājumu par papildu nepieciešamo finansējumu 2020.gadā – 545 726 *euro*; 2021., 2022. un 2023.gadā – 2 111 626 *euro*; 2024.gadā un turpmāk katru gadu – 1 505 449 *euro* apmērā Iekšlietu ministrijai budžeta apakšprogrammā 06.01.00 “Valsts policija” izskatīt Ministru kabinetā kopā ar visu ministriju un citu centrālo valsts iestāžu priekšlikumiem prioritārajiem pasākumiem likumprojekta “Par valsts budžetu 2020.gadam” un likumprojekta “Par vidēja termiņa budžeta ietvaru 2020.,2021. un 2022.gadam” sagatavošanas procesā atbilstoši valsts budžeta finansiālajām iespējām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Attiecībā uz Valsts policijas amatpersonu ar speciālajām dienesta pakāpēm formas tērpa un atšķirības zīmju aprakstu vienlaicīgi būs spēkā divi normatīvie akti līdz brīdim, kamēr Valsts policija būs pilnībā pārgājusi uz jauno formas tērpu un atšķirības zīmēm.Paredzēts, ka Valsts policijas amatpersonu ar speciālajām dienesta pakāpēm formas tērpa un atšķirības zīmju apraksts no IeM projektā paredzētā normatīvā akta tiks svītrots līdz 2024.gada 1.jūlijam. |
| 2. | Atbildīgā institūcija | Valsts policija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas un Ministru kabineta tīmekļvietnēs. |
| 2. | Sabiedrības līdzdalība projekta izstrādē | Projekts publicēts:1) Iekšlietu ministrijas tīmekļvietnē, adrese: <http://www.iem.gov.lv/lat/sadarbiba_ar_nvo/diskusiju_dokumenti/>2) Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 26.jūnijam. |
| 3. | Sabiedrības līdzdalības rezultāti | Sabiedrības pārstāvju priekšlikumi un viedokļi līdz 2019.gada 26.jūnijam netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.Projekta izpilde tiks nodrošināta esošo institūciju ietvaros, līdz ar to tas neparedz jaunu institūciju izveidi vai esošo institūciju likvidāciju vai reorganizāciju. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

Sokolova, 67075354

jolanta.sokolova@vp.gov.lv